ᱥᱟᱢᱢᱤ ᱠᱟᱯᱩᱨ

ᱥᱟᱢᱢᱤ ᱠᱟᱯᱩᱨ (ᱡᱟᱱᱟᱢ : ᱒᱑ ᱚᱠᱴᱚᱵᱚᱨ ᱑᱙᱓᱑ ᱜᱩᱨ ᱑᱔ ᱚᱜᱚᱥᱴ ᱒᱐᱑᱑) ᱦᱤᱱᱫᱤ ᱯᱷᱤᱞᱢ ᱨᱮ ᱢᱤᱫ ᱯᱟᱯᱟᱴᱤᱭᱟᱹ ᱛᱟᱦᱮᱸ ᱠᱟᱱᱟᱭ ᱾ ᱱᱩᱭ ᱫᱚ ᱡᱚᱝᱜᱽᱞᱤ, ᱛᱩᱢᱥᱟ ᱱᱟᱦᱤᱸ ᱫᱮᱠᱷᱟ, ᱫᱤᱞ ᱫᱮᱠᱮ ᱫᱮᱠᱷᱳ, ᱥᱳᱝᱜᱟᱯᱩᱨ, ᱠᱳᱞᱮᱡᱽ ᱜᱟᱨᱞ, ᱯᱨᱳᱯᱷᱮᱥᱚᱨ, ᱪᱟᱭᱱᱟ ᱴᱟᱣᱩᱱ, ᱯᱭᱟᱨ ᱠᱤᱭᱟ ᱛᱳ ᱰᱟᱨᱱᱟ ᱠᱭᱟ, ᱠᱟᱥᱢᱤᱨ ᱠᱤ ᱠᱟᱞᱤ, ᱡᱟᱱᱣᱟᱨ, ᱛᱤᱥᱨᱤ ᱢᱚᱧᱡᱤᱞ, ᱟᱱᱫᱟᱡᱽ, ᱮᱱ ᱤᱵᱷᱱᱤᱝ ᱤᱱ ᱯᱮᱨᱤᱥ, ᱵᱽᱨᱟᱦᱢᱪᱟᱨᱤ ᱟᱨ ᱥᱟᱪᱟᱭᱤ ᱞᱮᱠᱟᱱ ᱦᱤᱴ ᱯᱷᱤᱞᱢ ᱨᱮ ᱠᱟᱹᱢᱤ ᱟᱠᱟᱫᱟᱭ ᱾
 ᱟᱡᱟᱜ ᱡᱤᱭᱚᱱ 
ᱥᱟᱢᱢᱤ ᱠᱟᱯᱩᱨ ᱟᱜ ᱡᱟᱱᱟᱢ ᱫᱚ ᱒᱑ ᱚᱠᱴᱚᱵᱚᱨ ᱑᱙᱓᱒ ᱨᱮ ᱵᱟᱢᱵᱟᱭ (ᱱᱮᱟᱛᱨ ᱢᱩᱢᱵᱟᱭ) ᱨᱮ ᱦᱩᱭ ᱞᱮᱱ ᱛᱟᱦᱮᱱᱟ, ᱩᱱᱤ ᱟᱡ ᱵᱟᱵᱟ ᱯᱤᱨᱛᱷᱤᱵᱤ ᱨᱟᱡᱽ ᱠᱟᱯᱩᱨ ᱢᱤᱫ ᱧᱩᱛᱩᱢᱟᱱ ᱯᱟᱯᱟᱴᱤᱭᱟᱹ ᱛᱟᱦᱮᱸ ᱠᱟᱱᱟᱭ ᱾ ᱯᱟᱴ ᱠᱟᱹᱢᱤ ᱟᱠᱚᱣᱟᱜ ᱵᱤᱨᱟᱥᱟᱛ ᱨᱮᱜᱮ ᱧᱟᱢ ᱞᱮᱫᱟᱭ᱾ ᱥᱟᱢᱢᱤ ᱠᱟᱯᱩᱨ ᱟᱜ ᱯᱩᱭᱞᱩ ᱵᱟᱯᱞᱟ ᱠᱩᱲᱤ ᱯᱟᱯᱟᱴᱤᱭᱟᱹ ᱜᱤᱛᱟ ᱵᱟᱞᱤ ᱥᱟᱶ ᱦᱩᱭ ᱞᱮᱱ ᱛᱟᱦᱮᱱᱟ, ᱢᱮᱱᱠᱷᱟᱱ ᱑᱙᱓᱕ ᱨᱮ ᱪᱤᱠᱟᱱ ᱯᱳᱠᱥ ᱠᱷᱟᱹᱛᱤᱨ ᱜᱤᱛᱟ ᱦᱟᱜ ᱜᱩᱨ ᱦᱩᱭ ᱮᱱᱟ, ᱚᱱᱟ ᱛᱟᱭᱚᱢ ᱥᱟᱢᱢᱤ ᱠᱟᱯᱩᱨ ᱫᱚ ᱱᱤᱞᱟ ᱫᱮᱣᱤ ᱥᱟᱶ ᱵᱟᱯᱞᱟ ᱮᱱᱟᱭ ᱾ ᱒᱔ ᱚᱜᱚᱥᱴ ᱒᱐᱑᱑ ᱦᱤᱞᱚᱜ ᱥᱮᱛᱟᱜ ᱕:᱒᱔ ᱨᱮ ᱱᱩᱭᱟᱜ ᱜᱩᱨ ᱦᱩᱭ ᱮᱱᱟ ᱾ ᱱᱩᱭ ᱗᱙ ᱵᱚᱭᱚᱥ ᱛᱟᱦᱮᱸ ᱞᱮᱱᱟᱭ ᱾ 

 ᱯᱷᱤᱞᱢ ᱠᱟᱹᱢᱤ 
ᱥᱮᱨᱢᱟ ᱑᱙᱕᱓ ᱨᱮ ᱩᱪᱷᱟᱹᱱ ᱯᱷᱤᱞᱢ ᱡᱤᱭᱚᱱ "ᱡᱽᱭᱳᱛᱤ" ᱠᱷᱚᱱ ᱢᱩᱬᱩᱛ ᱯᱟᱯᱟᱴᱤᱭᱟᱹ ᱥᱟᱢᱢᱤ ᱠᱟᱯᱩᱨ ᱫᱚ ᱵᱳᱞᱤᱣᱩᱰ ᱨᱮ ᱡᱟᱝᱜᱟ ᱫᱚᱦᱚ ᱠᱮᱫ-ᱟᱭ ᱾ ᱥᱟᱢᱢᱤ ᱠᱟᱯᱩᱨ ᱟᱜ ᱮᱛᱚᱦᱚᱵ ᱯᱷᱤᱞᱢ ᱡᱤᱭᱚᱱ ᱡᱽᱭᱳᱛᱤ, ᱨᱮᱞ ᱠᱟ ᱰᱤᱵᱽᱵᱟ ᱟᱨ ᱜᱩᱞ ᱥᱚᱱᱤᱣᱚᱨ ᱛᱟᱦᱮᱸ ᱠᱟᱱᱟ ᱾ ᱥᱟᱢᱢᱤ ᱠᱟᱯᱩᱨ ᱫᱚ ᱢᱩᱬᱩᱛ ᱯᱟᱯᱟᱴᱤᱭᱟᱹ ᱞᱮᱠᱟᱛᱮ ᱕᱐ ᱜᱚᱴᱟᱝ ᱠᱷᱚᱱ ᱵᱟᱹᱲᱛᱤ ᱯᱷᱤᱞᱢ ᱨᱮ ᱯᱟᱴ ᱟᱠᱟᱫᱟᱭ ᱟᱨ ᱜᱚᱲᱚ ᱯᱟᱯᱟᱴᱤᱭᱟᱹ ᱨᱮ ᱒᱐ ᱜᱚᱴᱟᱝ ᱠᱷᱚᱱ ᱵᱟᱹᱲᱛᱤ ᱯᱷᱤᱞᱢ ᱨᱮ ᱯᱟᱴ ᱟᱠᱟᱫᱟᱭ ᱾
 ᱥᱟᱹᱠᱷᱭᱟᱹᱛ